स्वतन्त्रता के पश्चात जब "यू नु" वर्मा के प्रधान मंत्री बने तब उन्होने 1948 में यू॰ थांट को रंगून आने का निमंत्रण दिया और एक महत्वपूर्ण दायित्व देते हुये प्रसारण निदेशक का उत्तरदायित्व सौंपा। अगले वर्ष में वे सूचना एवं प्रसारण मंत्रालय (बर्मा) में सचिव के पद पर नियुक्त हुये। 1951 से 1957 तक थांट प्रधानमंत्री के सचिव रहे। इस दौरान वे "यू नु" के लिए भाषण लिखने, उनकी विदेश यात्रा की व्यवस्था करने और विदेशी पर्यटकों के साथ बैठक आदि की व्यवस्था संभालते रहे। इस पूरी अवधि के दौरान, वे यू नु के करीबी विश्वासपात्र और सलाहकार थे।

उन्होने कई अंतरराष्ट्रीय सम्मेलनों में भाग लिया और 1955 में वे पहले एशियाई - अफ्रीकी शिखर सम्मेलन के सचिव भी रहे। 1957 से 1961 तक वे संयुक्त राष्ट्र के म्यांमार के स्थायी प्रतिनिधि रहे। इस दौरान संयुक्त राष्ट्र में म्यांमार के स्थायी प्रतिनिधि रहते हुये वे सक्रिय रूप से राष्ट्रवाद और प्रतिरोध पर अल्जीरियाई स्वतंत्रता वार्ता में शामिल हुये। 1961 में बर्मा सरकार ने उन्हें एक कमांडर के रूप में "ऑर्डर ऑफ प्यिडौंग्सु सिथु (Order of Pyidaungsu Sithu)" से सम्मानित किया।

प्रशासनिक उत्तरदायित्व
मृत्यु
संयुक्त राष्ट्र के महासचिव
व्यक्तिगत जीवन